Johann Bayer

Johann Bayer (født 1572 i Rain i Bayern, død 7. mars 1625 i Augsburg i Bayern) var en tysk jurist og astronom.

Bayer er mest kjent for sitt stjerneatlas Uranometria, publisert i 1603, som var det første atlaset til å dekke hele himmelkulen. I atlaset introduserte han et nytt system for navnsetting av stjerner – Bayer-betegnelse. Atlaset introduserte 12 nye stjernebilder som fylte ut den sørligste delen av himmelen, som var ukjent for antikkens Hellas og Roma.

Krateret Bayer på månen er oppkalt etter han.

 Referanser 

Eksterne lenker
 Uranometria, 1603 – Full digital faksimile, Linda Hall Library.

Kategori:Tyske astronomer
Kategori:Personer fra Landkreis Donau-Ries
Kategori:Fødsler i 1572
Kategori:Dødsfall i 1625
Kategori:Artikler i astronomiprosjektet